b"\n_START_ARTICLE_\nDantapura\n_START_PARAGRAPH_\nDantapura \xc3\xa9s el nom amb qu\xc3\xa8 el Mahabharata esmenta la capital del regne de Kalinga (5:23). Els germans Pandava, el savi Lomasa i el general Sahadeva, van visitar la ciutat. El rei Brahamadatta hauria constru\xc3\xaft una stupa per la rel\xc3\xadquia de la Dent del Buddha. Plini tamb\xc3\xa9 l'esmenta com a capital del regne. Alguns erudits l'han identificat amb Palur, un antic port a la boca del riu Rushikulya del districte de Ganjam, i altres l'han identificat amb Dantapuram o Dantavuram a Andhra Pradesh, per\xc3\xb2 no s'ha pogut confirmar amb certesa cap de les dues suposicions._NEWLINE_L'edicte XIII de la pedra d'Asoka esmenta Kalinga que inclou les ciutats de Tosali. Kalinga hauria tingut una altra capital doncs el Mahabharata esmenta tamb\xc3\xa9 com a capital a Rajapura."